un număr senzațional, vă rugăm liniște”, 
tobele bat, iar artistul își zburlește mus- 
tața şi abia apoi își execută numărul... \ 

„„Ani de muncă, căutări pline de fante- 
zie şi originalitate, o prețuire și o cubi- 
vare deosebită a genului, iată ce demon- 
strează arta tinerilor interpreți chinezi. 

De aceea, reprezentația lor care poate 
fi oricind înfățișată şi in arenă, dar şo 
pe scenă — e un spectacol de o valoare 
artistică deosebită. 

Cită răspundere lasă în urma ei, o 
asemenea reprezentație: nivelul exigenţei 
spectatorilor creşte implicit, și de aceasta 
n obligaţi să ţină seama artiştii noştri, 

circ. 


ALP. 


"UN PROGRAM DE SALĂ 
REMARCABIL 


Nu mai privim de mult programul de 
sală ca pe un anodin comentator al piesei 
şi biografiei autorului, cu prezentarea 
distribuției şi citeva fotografii. Un caiet- 
program ca acel al Teatrului de Stat din 
Oradea (referitor la spectacolul Mont- 
serrat) e revelatoriu. Saltul de la pro- 
gramele cenușii și plictisitoare la acest 
caiet-program e mare şi, ca atare, trebuie 
consemnat și elogiat fără rezerve. Autorii 
programului (Paul B. Marian şi Stelian 
Vasilescu) au ținut să sublinieze, in pri- 
mul rînd, valenţele de stringentă actua- 
litate ale piesei, caracterul ei combatant. 
Originală și atractivă este introducerea în 
subiectul piesei lui Robles; cumulind 
într-o alăturare fericită citeva semnifica- 
tive date istorice din lupta popoarelor 
împotriva colonialismului şi imperialismu- 
lui, fragmente din poeme de Pablo Neru- 
da şi Petros Anbteos, conturul hărții Ve- 
nezuelei şi declaraţiile lui Fidel Castro, 
un desen de Renato Guttuso și știri din 
presă referitoare la lupta popoarelor A- 
mericii Latine pentru independența lor, 
materialele transportă lectorul spre o re- 
ceptare cit mai exactă a sensurilor pie- 
sei şi tendințelor ei revoluționare şi a- 
daugă prețioase date instructive și edu- 
cative, menite să îmbogăţească și să in- 
tărească conștiința civică și spiritul mi- 
litant pentru dreptate socială și pace al 
spectatorului. 

Caracterul agitatoric vibrant al acesthi 
program se impune şi s-ar cuveni ca 
secretariatele literare să stăruie o clipi 
asupra programului la Montserrat (Teatrul 


din dimăăo Oradea). 


CAMIL PETRESCU INEDIT! 


Revista „Luceafărul“, credincioasă preo- 
cupărilor programatice față de teatru, pe 
care și le-a înscris în ultima vreme, pu- 
blică în nr. 26 — 15 âugust 1959 -- 
un inedit valoros din teatrul lui Camil 
Petrescu. 

Dramaturgia lui Camil Petrescu, destă- 
şurată pe întinse dimensiuni psihologice, 
explorind dramele intelectualului în so- 
cietatea burgheză, avatarurile condiției uma- 
ne într-o orinduire inumană, apare intre- 
gită prin intenţia — din păcate, rămasă 
nerealizată — a acestei ultime piese. Căci, 
cu piesa nefinisată Aci se repară ieftin 
Roata  Norocului,  pătrundem — după 
Bălcescu şi Caragiale în vremea lui — 
într-o zonă și mai plină de semnificații a 
viziunii dramatice proprii marelui nostru 
dramaturg. 

Găsim în fragmentul publicat în ,Lu- 
ceafărul“ privirea incisivă a lui Camil 
Petrescu, consecvența polemică a marelui 
scriitor în demascarea unor raporturi odi- 
oase dintre individ şi capital în lumea bur- 
gheză.  Complicităţile frauduloase, tentati- 
vele de simulare în fața judecății istoriei, 
falsele iluzii sint radiografiate in acest 
fragment într-o expresie sobră și laconică. 
Aflăm în densitatea replicilor sale înțelege- 
rea adincită a mecanismului social care 
acționa în lumea intereselor burgheze, des- 
puiate de falsele valori ale „imperativului 
categoric”. Personaje ca Bărlătescu, Ciorap, 
Diacu completează galeria odioșilor repre- 
zentanţi ai mașinii de stat burgheze, inau- 
gurată odinioară de Sinești (din Jocul ie- 
lelor), insă acum într-o ipostază defini- 
torie pentru evoluţia destinului lor istoric. 
În pragul prăbușirii inevitabile a lumii lor, 

fug, presimțind înecul corăbiei. 
Morga infatuată, disprețul arogant au făcut 
loc panicii și stărilor abulice, 

Chiar şi din cele citeva rînduri oferite 
lectorilor din Aci se repară ieftin Roata 
Norocului,  sezisăm esența ideologică şi 
artistică înaintată a acestei ultime piese, 
care o apropie și o fixează în moşteni- 
rea remarcabilă a teatrului lui Camil 
Petrescu. 

Salutăm inițiativa „Luceafărului“ de a 
publica în zilele Decadei Culturii frag- 
mentul inedit din Camil Petrescu, subli- 
niindu-se astfel, în actualitatea fierbinte 
a zilelor noastre, prezența marelui scriitor 
dispărut. Aşteptăm publicarea în intregime 
a piesei în volumul de postume inedite 
pe care, presupunem, E.S.P.LA. il pre- 
gătește. 


M. 1. 


